पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में रेल यात्रियों की संख्या काफी घट गई है। लोग मजबूरी में ही ट्रेन से यात्रा कर रहे हैं। टाटानगर स्टेशन आरक्षण केंद्र के आंकड़े इसकी पुष्टि करते हैं। दरअसल, सामान्य स्थिति में आरक्षण केंद्र से औसतन राेजाना 1700-1800 टिकट की बिक्री होती है। जबकि वर्तमान में 350 से 400 टिकट की बिक्री हो रही है।
इतना ही नहीं प्रतिदिन करीब दो दर्जन से अधिक लोग टिकट कैंसल कराने भी पहुंच रहे हैं। आरक्षण केंद्र के चीफ रिजर्वेशन सुपरवाइजर सीएस राव ने बताया कि दो माह पूर्व तक आरक्षण केंद्र की स्थिति बेहतर हुई है। करीब 800 टिकट बिक रहे थे। स्थिति सुधरने पर लोग यात्रा कर रहे थे, पर कोरोना की दूसरी लहर में लोग यात्रा से बच रहे हैं। काफी लाेग टिकट कैंसल भी करवा रहे हैं।
ट्रेनों की कम संख्या, इसलिए बिक्री घटी
टाटानगर होकर चलने वाली कई ट्रेनें रद्द हैं। इस कारण भी टिकटों की बिक्री कम है। स्थिति सुधरने पर रेलवे ने कई ट्रेनों को चालू किया था, फिर भी इस्पात एक्सप्रेस, अंत्योदय समेत कई ट्रेनें रद्द हैं, जो चालू नहीं हुई हैं।
मास्क नहीं पहनने पर हो रहा जुर्माना
वहीं दूसरी ओर रेलवे ने यात्रा के दौरान यात्रियों से मास्क पहनना अनिवार्य किया है। मास्क नहीं पहनने वाले यात्रियों से टीटीई ऑनस्पाॅट 500 रुपए का जुर्माना वसूल सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn